4 Go molaleng gore Sathane ke lenaba le legologolo la potego ya rena. Ke ka baka leo Beibele e re lemošago ka gore: “Dulang le hlaphogetšwe, le phakgame. Lenaba la lena Diabolo o sepelasepela go swana le tau e rorago, a nyaka yo a kago go mo metša.” (1 Petro 5:8) Ka go re’alo, sehlogo se se tlo ahlaahla dika tše tharo tša Sathane tšeo di bontšhago lebaka leo re swanetšego go itšhireletša lenabeng le le kgopo la Jehofa le la batho ba Gagwe. Sehlogo seo se be se galefiša ba bangwe ka ge Shim Cheong e be e le kgarebe e ratwago ya nonwane ya Makorea yeo e ilego ya gafa bophelo bja yona go thuša tatago yona wa sefofu. Go theoša le nywaga, e be e hlompšha kudu ke batho ba bantši. Ge e le gabotse, kua Korea, Shim Cheong o lebelelwa e le mohlala o mobotse wa go ba morwedi wa go ikgafa.